jkorsvik/nowiki_second_scrape_merged huggingface dataset:
Enyo

Enyo er en slekt av svermere.


== Utseende ==
Middelsstore (vingespenn ca. 60-70 millimeter), svært kraftige, brune svermere. Vingene er ofte litt flikete, forvingens bakhjørne (tornus) er markert og litt uttrukket.


== Levevis ==
Larvene lever på planter i vinfamilien og Dilleniaceae.


== Utbredelse ==
Slekten er utbredt i Amerika, fra de sørligste delstatene i USA sørover til Bolivia.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Enyo Hübner, 1819
Enyo bathus - (Rothschild 1904)
Enyo boisduvali - (Oberthur 1904)
Enyo cavifer - (Rothschild & Jordan 1903)
Enyo gorgon - (Cramer 1777)
Enyo latipennis - (Rothschild & Jordan 1903)
Enyo lugubris - (Linnaeus 1771)
Enyo ocypete - (Linnaeus 1758)
Enyo taedium - Schaus 1890
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Enyo i Encyclopedia of Life 
(en) Enyo i Global Biodiversity Information Facility 
(en) Enyo hos ITIS 
(en) Enyo hos NCBI 
(en) Kategori:Enyo – bilder, video eller lyd på Wikimedia Commons 
Enyo – detaljert informasjon på Wikispecies
Tornberget

Tornberget er det høyeste punktet i Stockholms län med 111 moh. Berget ligger på halvøya Södertörn i skogsområdet Hanveden vest for Västerhaninge.Turstiene Sörmlandsleden og Tornbergsslingan fører forbi toppunktet. Selve toppunktet ligger på en steinblokk sør for stikrysset. I 2010 ble Tornbergets naturreservat etablert i området.


== Fotnoter ==
La Boca

La Boca er en bydel i Argentinas hovedstad Buenos Aires.


== Historie ==
La Boca er en av Buenos Aires' mest kjente bydeler. Bydelen ble på midten av 1800-tallet hjemmet til mange italienske og spanske innvandrere som bosatte seg langs elven Riachuelo. Elven skiller byen Buneos Aires fra provinsen med samme navn. Mange av menneskene som kom til La Boca på 1800-tallet begynte å jobbe på fabrikker og pakkhus i nærheten, hvor mesteparten av argentinsk kjøtt ble behandlet og pakket før det ble eksportert. 


== Dagens La Boca ==

La Boca er i dag først og fremst kjent for sine små hus som er malt i forskjellige farger. Dette kommer av at arbeidere på havnen pleide å ta med seg det som var igjen av gammel maling, for så å male husene sine med forskjellige malingsrester. 
Caminito er bydelens mest kjente gate, med kafeer, restauranter, små butikker, samt tangodansende argentinere.  Den tiltrekker seg mange turister.
Noen kvartaler unna finner du La Bombonera, som er hjemmearenaen til den kjente fotballklubben Boca Juniors.
Mitt navn er Knoph

Mitt navn er Knoph er en norsk kriminalroman av Olaf Bull. Romanen ble trolig skrevet i 1909, og kom ut som føljetong i magasinet Hver 8. Dag fra 1913, året etter i bokform på Narvesens kioskkompani. Boka har blitt framhevet som nyskapende og velkomponert av krimkritikere. Romanen er Bulls eneste prosaverk, bortsett fra to noveller.
Bull «låner» privatdetektiven Asbjørn Krag fra Stein Riverton til et kort opptrinn i boken.I 1919 ble den utgitt på nytt av Gyldendalske Boghandel i København, da i to utgaver. Den ene utgaven var et gjenopptrykk av førsteutgaven, mens den andre var en oversettelse til dansk - en innrømmelse av de to språkenes forskjellighet, og en markering av at de nå skilte lag og avsluttet Danmark-Norges skriftspråklige enhet.Den ble gjenutgitt i 1973 i Den svarte serie med en innledning av André Bjerke. Boka ble utgitt på nytt av Gyldendal Norsk Forlag i 1995 og som lydbok i 2006.


== Referanser ==
Handshake for Peace

Handshake for Peace er et konsept i fotball som er utarbeidet av Norges Fotballforbund og Nobels Fredssenter. Konseptet
innebærer konkrete tiltak for å skape holdnings- og adferdsendringer i fotballen og for å fremme fredsbudskap i samfunnet. 
Ideens opphav kom fra generalsekretær i Norges Fotballforbund Kjetil Siem, som i sin tid som fotballsjef i Sør-Afrika, møtte Nelson Mandela og menneskene rundt han. Han tok med seg budet om hvor viktig Nobels fredspris er utenfor Norge, og hvilken betydning dette arbeidet har for mennesker som har det vanskelig (Aftenposten). 
I tillegg til å være navnet på konseptet er Handshake for Peace også et spesielt håndtrykk som utføres mellom lagets kapteiner. «Handshake for Peace» gjennomføres ved hver kamp i norsk toppfotball. 


== Konseptet ==
Kapteinene hilser på hverandre og dommeren før avspark i midtsirkelen hvor et TV-team vil være inne på banen for å formidle lyd og bilde
Kapteinene takker hverandre og dommeren for kampen i midtsirkelen gjennom «Handshake for Peace». Et TV-team vil være inne på banen for å formidle lyd og bilde
Det jobbes mot at kun kaptein får konferere med dommer under kamp – brudd på dette kan straffes med gult eller rødt kort.


== Implementering FIFA ==
Under FIFA-kongressen i Budapest 25. august 2012 ble det annonsert at FIFA innfører «Handshake for Peace» i alle deres FIFA-turneringer   . Samtidig oppfordret FIFA alle sine medlemsland til å implementere konseptet i alle deres turneringer og kvalifiseringskamper. Konseptet skal også implementeres i VM i fotball 2014 i Brasil .[trenger oppdatering]


== Referanser ==
William Wilhelmsen

William «Jamen» Wilhelmsen (født 26. juni 1904 i Drammen, død 12. april 1984) var en norsk bandy- og fotballspiller. Han representerte Drafn og var aktiv på 1920- og 1930-tallet.
Jamen Wilhelmsen spilte sin første kamp for Drafns A-lag i bandy i 1922. Han ble norgesmester for Drafn i 1926, 1932, 1933 og 1935 og var dessuten tapende finalist i 1924 og 1925. Han debuterte på det norske landslaget i 1932 og spilte totalt fem landskamper, den siste i 1937. Han var høyreving på Drafn og ble både brukt i denne posisjonen og som senterhalf på landslaget. Han ble regnet for å være blant sin tids aller raskeste spillere.Wilhelmsen var med på Drafns lag som kom til finalen i norgesmesterskapet i fotball i 1927. Han drev også med friidrett og representerte her Hellas. I 1937 flyttet han til Oslo, meldte overgang til Trygg og spilte bandy for dem noen sesonger.


== Referanser ==
Sigurd Simonsen

Sigurd Simonsen (født 10. april 1904 i Kristiania, død 28. november 1979) var en norsk bandy- og fotballspiller. Han representerte Drafn og var aktiv på 1920- og 1930-tallet. Simonsen ble norgesmester i bandy for Drafn fem ganger: i 1926, 1932, 1933, 1935 og 1938, og var dessuten tapende finalist i 1924 og 1925. I 1927 deltok han i Norges første landskamp i bandy. Han spilte totalt fem landskamper, den siste i 1938. Simonsen kunne spille i flere posisjoner, men ble for det meste brukt som indre venstre, både i Drafn og på landslaget. I boka Store dager i norsk idrett omtaler forfatteren Reidar Haanes ham som Norges første skolerte bandyspiller som kunne sammenliknes med de beste svenske.I fotball var Simonsen tapende finalist i norgesmesterskapet i 1927.


== Referanser ==
Kystvernet

Kystvernet var en form for primitivt hjemmevern mellom 1807 og 1814 i Norge under Napoleonskrigene.


== Historie ==
Alt i 1804 ble det gjort forberedelser til å opprette et kystvern i Norge. Nord-Norge ble ikke tatt med i det påtenkte vernet, det som skulle gjøres her fikk bli en frivillig sak. 7. desember 1807 utarbeidet den norske regjeringskommisjonen et reglement for kystvernet etter det som var planlagt i 1804, nå var også deler av Nordlands amt medregnet. Folk skulle selv ordne med det militære utstyret, da særlig skytevåpen. Men få hadde mulighet til dette, så utrustningen ble dårlig. Uniformer var det ikke tale om, mannskapene måtte nøye seg med en kokarde med rød og hvit farge.
Rent militært hørte kystvernet under den generalkommandoen amtet var en del av, men det var den sivile øvrigheten (amtmann, fogd og lensmann) som skulle ordne med oppsettingen av styrkene. I hvert fogderi ble det utpekt en eller to divisjonssjefer, og for hvert sogn en seksjonssjef. Som divisjonssjefer i Nordland ble for eksempel biskop Mathias Bonsach Krogh på Alstahaug utnevnt for Søndre Helgeland, og krigsråd Hans Emahus Tønder Coldevin på Dønnes for Nordre Helgeland. Som seksjonssjefer i samme området ble for eksempel handelsmann Philip Jacob Qvale utnevnt for Vega, lensmann Knud Agersborg for Vefsn, handelsmann Jens Jørgen Zahl for Hemnes, og handelsmann Knud Jæger for Mo. Alle stridsføre menn mellom 16 og 56 år skulle være med i vernet. I Nordlands amt tilsvarte det en styrke på mer enn 10.000 mann.


== Se også ==
Kanonbåtkrigen
Krigen med Sverige 1808–1809
Den svensk-norske krigen (1814)


== Litteratur ==
Henrik August Angell, Syv-aars-krigen for 17de mai 1807-1814, 1914, utgitt på nytt 1995 ISBN 82-90520-23-9. Les i fulltekst på NBdigital
Axel Coldevin, Rana bygdebok - Hemnes og Mo prestegjeld til 1850, 1965.
Reidar Svare, Vefsn bygdebok bind I, Vefsnbygdene fram til 1830, 2. utgave, Mosjøen 1999.
Haakon O. Wika, Vega bygdebok bind III, Mosjøen 1977.
Raspberry Pi

Raspberry Pi er en ettkortsdatamaskin bygget på et enkelt kretskort på størrelse med et bankkort. Den er utviklet av det britiske selskapet Raspberry Pi Foundation med tanke på å oppmuntre til å lære grunnleggende programmering og elektronikk i skolen.Raspberry Pi og Raspberry Pi 2 produseres på lisens i Storbritannia av både Element 14/Premier Farnell og RS Electronics. Begge disse selskapene står for salg av maskinen online.Den originale Raspberry Pien har en Broadcom BCM2835 SoC som består av en ARM1176JZF-S mikroprosessor med ARM arkitekturen, en VideoCore IV GPU, en DSP og SDRAM. Prosessoren er klokket til 700 MHz (kan overklokkes til 1 GHz uten å miste garanti) og har minne på 256 MB (512 MB fra november 2012). Den er tilgjengelig i tre versjoner, Modell-A, Modell-B, og Modell-B+ hvor forskjellen er at Modell-B har et nettverkskort og en ekstra USB-port., og Modell-B+ har totalt fire USB-innganger og én Ethernet-port. Den har også gått over til MicroSD. Modell-A krever et USB-adapter for nettverkstilkobling til Internett. Modell-B bruker et innebygd USB-til-Ethernet-adapter. Alle modellene bruker Micro USB for strømtilførsel fra en lader med 5 V og 2,1 A.
Den nyere Raspberry Pi 2-modellen har en prosessor med fire kjerner, og 1 GB RAM, men har mistet kompositt-porten som var tilgjengelig på tidligere modeller.
29. februar 2016, på fireårsdagen til den første modellen, ble Raspberry Pi 3 sluppet. Den er fullstendig bakoverkompatibel til de eldre modellene, men trenger en ny Raspbian-kernel. Den har blitt utvidet med en ny brikke for WLAN og bluetooth. Prosessoren har skiftet fra ARMv7 til ARMv8 som har 64-bit arkitektur, den nye kernelen understøtter imidlertid bare 32-bit.


== Programvare ==
Siden datamaskinen er basert på ARM, krever den at programvaren som kjøres på den er utarbeidet for ARM. Den er designet for å kjøre GNU/Linux og Raspberry Pi Foundation anbefaler distroen Raspberry Pi OS (tidligere Rasbian) som er basert på Debian. Enheten kan kjøre andre Linuxdistribusjoner som er laget for ARM. Videre kan enheten kjøre Android hvis versjonen ikke krever mer enn 256/512 MB minne. Andre operativsystem er NetBSD som har stor ARM-støtte og bruker lite minne. FreeBSD kan brukes, men har problemer med driverne for grafikk og video fordi programvare-bibliotekene er ufri programvare.


== Referanser ==


== Eksterne lenker ==
(en) Offisielt nettsted 
Offisiell blogg 
(en) Raspberry Pi – kategori av bilder, video eller lyd på Commons 
(en) Raspberry Pi – galleri av bilder, video eller lyd på Commons
Per Fredrik Åsly

Per Fredrik Åsly (født 1986) bedre kjent som PelleK er en norsk skuespiller, komponist og vokalist fra Sandefjord.
Han har turnert verden rundt med originalt materiale og covere som han synger på 14 forskjellige språk. Videoene på hans YouTube-kanal «Pellekofficial» er sett nesten 700 millioner ganger. PelleK spiller karakteren Envoy i sesong 6 av MGM/HBO's "Vikings", og karakteren Alex Huntsman i spillefilmen Creators - The Past med blant annet William Shatner (Star Trek). Han har sunget for mange av verdens største spillutviklere, for eksempel for League of Legends, Square Enix' Lord of Vermillion, Magic: The Gathering og Path of Exile. Han har også sunget for flere TV-serier, inkludert Saban's Power Rangers og turnert Europa som midlertidig vokalist for bandet DragonForce. 
Sangstemmen hans går over 4 oktaver (a2-c6).
Hans YouTube-kanal har over tre millioner abonnenter, og er ifølge nettstedet videostatistikk blant de raskest voksende musikk kanalene på verdensbasis.Åsly er samboer med modell og influenser Stina Bakken.


== Diskografi ==
Bag Of Tricks (2012)
Ocean Of Opportunity (2013)
Christmas With PelleK (2013)
Cloud Dancers (2014)
A Marvelous Method Of Reclusion (2016)
Absolute Steel (2018)


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Per Fredrik Åsly på Internet Movie Database 
(en) Per Fredrik Åsly på Apple Music 
(en) Per Fredrik Åsly på Discogs 
(en) Per Fredrik Åsly på MusicBrainz 
(en) Per Fredrik Åsly på Spotify 
(en) Per Fredrik Åsly på Twitter 
(en) Per Fredrik Åsly på Facebook 
(en) Per Fredrik Åsly på Facebook 
(en) Per Fredrik Åsly på Instagram 
(en) Per Fredrik Åsly på YouTube 
(en) Per Fredrik Åsly på YouTube
Erland Ellingsen

Erland Ellingsen (født 27. september 1900, død 17. januar 1973) var en norsk fotballspiller. Han representerte Ski- og Ballklubben Drafn fra Drammen og fikk én kamp for det norske landslaget. Ellingsen spilte ytre venstre i 0-0-kampen mot Sverige på Stockholms stadion i 1922.


== Referanser ==


== Eksterne lenker ==
(en) Erland Ellingsen – WorldFootball.net 
(en) Erland Ellingsen – EU-Football.info 
(no) Erland Ellingsen – Norges Fotballforbund 
Ellingsen på worldfootball.net
Landet utenfor

Landet utenfor er et musikkalbum med Anne-Karine Strøm, utgitt i 1986.


== Sporliste ==
«Elsk deg selv»
«Regndans»
«Slik kommer jeg til deg»
«Siste natt»
«Landet utenfor»
«Mørke tider»
«Venus og Mars»
«Den hvor ingen gråter»
«Vampyrfilm»
«Brente barn»


== Eksterne lenker ==
(en) Landet utenfor på Discogs
Pachygonidia

Pachygonidia er en slekt av svermere.


== Utseende ==
Middelsstore (vingespenn 55-80 millimeter), brune svermere med svært kraftig kropp. Forvingens bakhjørne (tornus) er tilbaketrukket og markert. Antennene er over halvparten så lange som forvingen.
Larvene er grønne eller brunlige. Når de klekkes, har de et horn på bakkroppsspissen som de fleste svermerlarver. Senere krøller dette seg opp, og i det siste larvestadiet mangler det helt.


== Levevis ==
Larvene lever på planter i slektene Doliocarpus (Dilleniaceae), Hamelia (maurefamilien) og Vitis (vinfamilien). De utvokste larvene forpupper seg i en tynnvegget kokong mellom løvstrø. Hunnene lokker til seg hanner ved hjelp av feromoner skilt ut fra en kjertel på bakkroppsspissen.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Pachygonidia Fletcher, 1982
Pachygonidia caliginosa - (Boisduval 1870)
Pachygonidia drucei - (Rothschild & Jordan 1903)
Pachygonidia hopfferi - (Staudinger 1875)
Pachygonidia martini - (Gehlen 1943)
Pachygonidia mielkei - Cadiou 1997
Pachygonidia odile - Eitschberger & Haxaire, 2002
Pachygonidia ribbei - (Druce 1881)
Pachygonidia subhamata - (Walker 1856)
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Pachygonidia i Encyclopedia of Life 
(en) Pachygonidia i Global Biodiversity Information Facility 
(en) Pachygonidia hos NCBI 
(en) Kategori:Pachygonidia – bilder, video eller lyd på Wikimedia Commons 
Pachygonidia – detaljert informasjon på Wikispecies 
Bilde av Pachygonidia caliginosa
Oehlke, B. (2011) Tribus Dilophonotini. Med bilder av de fleste artene [1]
Leirfossene kraftverk

Leirfossene kraftverk er et vannkraftverk ved Øvre Leirfoss i Nidelva i Trondheim kommune i Trøndelag. 
Det blir drevet av Trondheim Energi, siden 1. januar 2009 et datterselskap av Statkraft, og ble åpnet 2. oktober 2008 etter en byggetid på vel to år. 
Det utnytter et fall på 61 m. Installert effekt er 45 MW fra to francisturbiner. Årsproduksjon er 150 GWh. 
Kraftverket erstatter Nedre Leirfoss kraftverk og Øvre Leirfoss kraftverk. Disse har imidlertid ikke blitt stengt, men utnytter den delen av Nidelvas vannføring som blir ledet gjennom elveleiet mellom de gamle kraftverkene. Etter ombyggingen økte den samlede årlige kraftproduksjonen, og inntektene til fellesskapet, med 30 % fra 150 GWh til 193 GWh  – med samme mengde vann.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Statkraft


== Eksterne lenker ==
Bilde av Nedre Leirfoss
Inger Johanne Agerup

Inger Johanne Agerup (født 27. juni 1936 i Bergen) er en norsk journalist, kjent som programleder for NRK Radio der hun var med på å bygge opp Sånn er livet.
Hun tok eksamen ved handelsgymnasiet i 1955 og begynte frilans for Morgenavisen. Med stipend studerte hun så journalistikk, radio og fjernsyn ved University of Wisconsin i 1957, før hun tok eksamen fra Journalistakademiet i 1959. Etter å ha vært journalist i Gyldendal Norsk Forlag 1959-1961, i Billedbladet NÅ 1961-1963, gikk hun frilans i aviser såvel som radio og fjernsyn, da for NRK der hun i 1963 ledet TV-programmet Vi unge.  Hun  var endog redaktør av Revmatikeren 1969-1972 og ledet radioprogrammer om revmatisme i 1969.  Fra 1971 var hun redaktør for  radioprogrammet Sosialposten.
I 1974 fikk hun fast ansettelse i NRK som programsekretær i Opplysningsavdelingen, og virket i P1 frem til 1986, avbrutt av et studium i International Humanitarian Law ved Henri Dunant-institutt i Genève (1984). Senere meldte hun overgang til stilling som programredaktør i Samfunnsavdelingen der hun ble forfremmet til redaksjonssjef. Agerup gikk så til  Allmennavdelingen i P1 og ble i 1990 ansatt som programsjef i P1 (stedfortredende kanalsjef). Hun var kanalsjef til 1993, da hun ble programsjef i Faktaredaksjonen og Kulturkanalen der hun var  programredaktør i WOK og forestod portrettintervjuet Blådressen.Inger Johanne Agerup har vært medlem av Norsk Redaktørforening og sittet i flere råd og utvalg, blant andre Rådet for Norad og U-landsutvalget til Norske Kvinners Nasjonalråd. Hun har NRK Radios gullnål.


== Referanser ==
Erik Prosperin

Eric Prosperin (født 25. juli 1739 på Närlinge i Björklinge socken i Uppland, død 4. april 1803 i Uppsala) var en svensk astronom.
Prosperin var foreleser i matematikk og fysikk ved Uppsala universitet i 1767, professor i observasjonell astronomi (observatør) i 1773–1796 og professor i astronomi i 1797–1798. Han ble medlem av Kungliga Vetenskapsakademien (KVA) i Stockholm i 1771 og medlem av Kungliga Vetenskaps-Societeten i Uppsala i 1774.
Prosperin var kjent for sine beregninger av banene til kometer, planeter og satellitter. Han kalkulerte banene til den nye (oppdaget i 1781) planeten Uranus – som han foreslo navnene Astraea, Cybele og Neptune for – og månene. Han var også den første til å beregne banen til asteroiden 1 Ceres (nå dvergplanet) i 1801.
Asteroiden 7292 Prosperin er oppkalt etter ham.


== Kilder ==
 Denne artikkelen er helt eller delvis basert på materiale fra Prosperin, Erik i Nordisk familjebok, utgitt mellom 1904 og 1926 – i dag offentlig eiendom.


== Eksterne lenker ==
Prosperin at Uppsala University
Nordisk familjebok: Proskenion – Prosperin
UTZ Certified

UTZ Certified er en merkeordning og et program for bærekraftig jordbruk som ble lansert i 2002, som hevder å være det største programmet for kaffe i verden. Det var tidligere kjent som UTZ Kapeh. 7. mars 2007 skiftet Utz Kapeh Foundation offisielt navn og logo til UTZ Certified. UTZ Certified er en stiftelse for verdensomspennende implementering av en standard for ansvarlig kaffe-, kakao, te og rooibosjordbruk. UTZ-sertifiserte kooperativer og produsentgrupper må rette seg etter en Code of Conduct for de respektive produktene. Denne koden er et internasjonalt anerkjent sett av kriterier for bærekraftig og profesjonell kaffedyrking, som inkluderer sosialt og miljømessig riktig kaffedyrkingspraksis, og effektiv gårdsdrift.
UTZ-sertifiserte produkter skal være sporbare fra dyrker til sluttprodusenter. Organisasjonen opererer et avansert web-basert sporingssystem som viser kjøpere av UTZ-sertifiserte produkter troverdig lenker til den sertifiserte kilden. Noen kaffemerker og detaljhandlere gir også gi sine kunder denne gjennomsiktigheten gjennom online sporing. UTZ-sertifisert kaffe selges i nesten 50 land, blant andre Nederland, Belgia, Frankrike, Storbritannia, Sveits, Japan, USA, Canada og de skandinaviske landene. UTZ Certified hjelper produsenter i Latin-Amerika, Asia og Afrika. Med et voksende utvalg av programmer for landbruksprodukter, som kakao, te, rooibos og sporbarhetstjenester for palmeolje og bomull er tilstedeværelsen av UTZ Certified økende både i antall produsenter og konsumentland.


== UTZ Certified i Norge ==
I Norge tilbyr flere merker UTZ-sertifiserte produkter. Både Joh. Johannson Kaffe og Kaffehuset Friele har utvalgte sertifiserte produkter, og hos sjokoladeprodusenten Nidar brukes det kun UTZ-serfifisert kakao


== Referanser ==


== Eksterne lenker ==
UTZ Certified nettsider Arkivert 18. januar 2016 hos Wayback Machine.
HM Nautical Almanac Office

Her Majesty's Nautical Almanac Office (HMNAO), nå en del av United Kingdom Hydrographic Office, ble etablert i 1832 på stedet for Royal Greenwich Observatory (RGO), hvor the Nautical Almanac hadde blitt publisert siden 1767. HMNAO produserer astronomiske data for en rekke brukere, slik som astronomer, fiskere, flygere, landmålere, de militære, politi, advokater, religiøse grupper, arkitekter, skoler, dagbok- og kalenderprodusenter, fotografer og filmteam.
I 1937 ble det en del av RGO og flyttet med de, først til Herstmonceux, nær Hailsham i East Sussex i 1948, så til Cambridge i 1990. Da RGO ble lagt ned i 1998 ble HMNAO overført til Rutherford Appleton Laboratory, nær Abingdon i Oxfordshire. I desember 2006 ble HMNAO overført til United Kingdom Hydrographic Office, som er basert i Taunton i Somerset.


== Publikasjoner ==
The Astronomical Almanac (sammen med United States Naval Observatory)
The Nautical Almanac (sammen med USNO)
Astronomical Phenomena (sammen med USNO)
The Star Almanac
The UK Air Almanac
Rapid Sight Reduction Tables for Navigation
Planetary and Lunar Coordinates


== Eksterne lenker ==
HMNAO website
List of Superintendents and Heads of HMNAO
What a Wonderful Life

«What a Wonderful Life» er en amerikansk rock and roll-sang, skrevet av Sid Wayne og Jerry Livingston. Den ble fremført av Elvis Presley i filmen Follow That Dream (1961).
Han spilte inn sangen i RCA Studio B, Nashville 2. juli 1961. Den ble utgitt på EP-platen Follow That Dream (RCA Victor EPA-4368).  United Artists-produsent var Hans Salter.


== Referanser ==
Fossøytunnelen

Fossøytunnelen er en tunnel på fylkesvei 604 i Luster kommune i Vestland.


== Se også ==
Veitunneler i Norge


== Referanser ==


== Eksterne lenker ==
Fossøytunnelen på Google Streetview
Frammarsviktunnelen

Frammarsviktunnelen er en tunnel på fylkesvei 611 i Vestland. Tunnelen er 76 m lang og ligger i Sunnfjord kommune.


== Se også ==
Veitunneler i Norge


== Referanser ==
Fretheimtunnelen

Fretheimtunnelen er en tunnel på E16 i Vestland. Tunnelen er 1363 m lang og ligger i Aurland kommune.


== Se også ==
Veitunneler i Norge


== Referanser ==
Holmahaugtunnelen

Holmahaugtunnelen er en veitunnel på riksvei 5 i Vestland. Tunnelen er en 88 m lang miljøtunnel i betong. Den ligger i Sogndal kommune.


== Se også ==
Liste over veitunneler i Norge


== Referanser ==